«Սարդոստայն» գործողություն

**«Սարդոստայն» գործողություն** (), անդրսահմանային գործողություն, որ իրագործել է  Ուկրաինայի Անվտանգության ծառայությունը 2025 թվականի հունիսի 1-ին  Ռուսաստանի տարածքում։ Այս գործողությունը մինչ իրագործման օրը իր տեսակի մեջ ամենամեծն է՝ ուղղված Ռուսաստանի տարածքում գտնվող ռազմական ենթակառուցվածքների դեմ։

Գործողությունը հիմնականում ներառել է  շարժական բեռնատարներից իրականացված համակարգված անօդաչու թռչող սարքերի հարվածներ Ռուսաստանի տարածքում։ Թիրախավորվել են ռուսական Բելայա, Դյագիլևո, Իվանովո Սևեռնի, Օլենյա և Վոսկրեսենսկ ավիաբազաները։ Ըստ Ուկրաինայի անվտանգության ծառայության՝ այս հարվածների արդյունքում ոչնչացվել է ավելի քան 40 ռուսական ռազմական ինքնաթիռ, այդ թվում՝ A-50 վաղ նախազգուշացման և կառավարման ինքնաթիռներ և ռազմավարական ռմբակոծիչներ, ինչպիսիք են Տու-95 և Տու-22Մ ինքնաթիռները, որոնք օգտագործվել են ուկրաինական քաղաքների գիշերային ռմբակոծությունների ժամանակ:

Գործողությունը տեղի է ունեցել Ռուսաստանի և Ուկրաինայի միջև Թուրքիայում նախատեսված խաղաղության բանակցություններից մեկ օր առաջ և Ռուսաստանում երկաթուղային ենթակառուցվածքների հետ կապված երկու առանձին միջադեպերից մեկ օր անց։

## Նախապատրաստում
Ուկրաինական աղբյուրների համաձայն, գործողությունը «չափազանց բարդ» է եղել և պահանջել է 1,5 տարի նախապատրաստական աշխատանքներ։ Անօդաչու թռչող սարքերը տեղափոխվել են Ռուսաստան, տեղադրվել փայտե մեկնարկային կոնտեյներների մեջ, ապա դրանք տեղադրվել են բեռնատարների վրա։ Հարձակման սկզբում այս կոնտեյներների տանիքները հեռակառավարմամբ բացվել են, և անօդաչու թռչող սարքերը ուղղվել են դեպի իրենց նշանակետերը։

## Հարվածներ
Ուկրաինական անօդաչու թռչող սարքերը թիրախավորել են ռուսական Բելայա, Դյագիլևո, Իվանովո Սևեռնի և Օլենյա ավիաբազաները, ըստ որոշ տեղեկությունների՝ ոչնչացնելով ավելի քան 40 ռուսական ռազմական ինքնաթիռ, այդ թվում՝ ռազմավարական ռմբակոծիչներ, ինչպիսիք են Տու-160-ը, Տու-95-ը և Տու-22Մ-ները, ինչպես նաև վաղ նախազգուշացման և կառավարման A-50 ինքնաթիռը։ Իրկուտսկի մարզի նահանգապետը հաստատել է Բելայա ավիաբազայի գտնվելու վայրի՝ Սրեդնիի մոտակայքում անօդաչու թռչող սարքի հարձակումը և հրապարակել է ծխի ամպի տեսագրություններ։ Ռուսական լրատվամիջոցները հաղորդել են Օլենյայի վրա հարձակման մասին, սակայն նշել են, որ հակաօդային պաշտպանությունը գործում է։ Նույն օրը հաղորդվել է հինգերորդ հարվածի մասին՝ Մոսկվայի մարզի Վոսկրեսենսկի մոտակայքում գտնվող ավիաբազայի վրա։:

Ուկրաինական աղբյուրները պնդում են, որ վնասը կազմել է ավելի քան 2 միլիարդ ԱՄՆ դոլար։

## Գնահատականներ
Ռուսական կառավարամետ հեռուստաալիքները միջադեպը համեմատել են Պերլ Հարբորի վրա հարձակման հետ:

Deutsche Welle-ին հարցազրույց տված մի շարք փորձագետներ «Սարդոստայն» գործողությունը անվանել են պատմության մեջ ռուսական ռազմական ավիացիայի դեմ ուղղված ամենամեծ հարվածը:

ՌԴ պաշտպանության նախարարությանը մոտ կանգնած «Ռայբար» հեռուստաալիքը նշեց, որ «Տու-95» և «Տու-22» ինքնաթիռները վաղուց դուրս են եկել արտադրությունից, ուստի կորուստները վերականգնելու հնարավորություն չկա:

ՌԴ օդատիեզերական ուժերի հետ կապված «Fighterbomber Telegram» հեռուստաալիքը գրել է, որ անօդաչու թռչող սարքերը օգտագործվել են ամենակարճ հեռավորությունից, ուստի «անհնար էր հեռացնել ավիացիան հարձակումից, ինչպես նաև դրանց դեմ օգտագործել «Պանցիր», «Ս-300» և այլն»: Նա հարձակումը անվանել է «սև օր Ռուսաստանի հեռահար ավիացիայի համար»:

## Ծանոթագրություններ

Կատեգորիա:2025 Ռուսաստանում
Կատեգորիա:Ռուսաստանի ներխուժումն Ուկրաինա (2022)
Կատեգորիա:Ռուս-ուկրաինական պատերազմ
Կատեգորիա:Իվանովոյի մարզ
Կատեգորիա:Ռյազանի մարզ
Կատեգորիա:2025 Ուկրաինայում